**Referat af VFB Generalforsamling d. 08. februar 2020.**

**1.: Valg af dirigent.**

- Tom Greiffenberg valgt som dirigent

Indkaldelse til Generalforsamling blev godkendt.

**2. Beretning fra foreningens Formand v. Søren Ejnar Kristensen.**

Der henvises til Formandens skrevne beretning. Bliver lagt på klubbens hjemmeside sammen med referatet.

**3. Forelæggelse af det reviderede regnskab og fremlæggelse af budget**

Kassér Jeppe Bülow Sørensen gennemgik hovedtallene. VFB kommer ud af 2019 med et forventet underskud, da året har været kendetegnet ved flere store nødvendige investeringer i Klubhuset. Blandt andet nyt varmesystem og nyt tag. Begge dele har klubben selv skulle betale 25 % af, mens kommunen har betalt resten. Desuden er økonomien blevet unødigt belastet af to indbrud, hvor der har været smadret både ruder, døre og dørkarme.

Budget for 2020 blev også fremlagt og her budgetteres med et overskud på omkring 50.000,- kr. Så er der også plads til evt uforudsete udgifter.

Klubben har pt. en pæn egenkapital, vores størrelse taget i betragtning, men vi er stadig sårbare ift indtjening, da vi er meget afhængige af bankospil og landsbycup.

Regnskab og budget blev godkendt.

**4. Valg af bestyrelsesmedlemmer**

Søren Ejnar Kristensen modtager ikke genvalg.

Tommy Jakobsen modtager ikke genvalg.

Tue Carlsen er ikke på valg

Jannie Nymann er ikke på valg

Jeppe Bülow Sørensen er ikke på valg.

Bestyrelsen i VFB 2020 består af:

Jannie Nymann (formand), Tue Carlsen (næstformand), Peter Borup Christensen (Kassér), Jeppe Bülow Sørensen (referent) og Anne Kirstine Helweg.

**5. Valg af to suppleanter til Bestyrelsen**

Suppleanter:

* Suppleant: Søren Ejnar Kristensen
* Suppleant: Lasse Nyman Kristensen

**6. Valg af en revisor og revisorsuppleant**

Jan Knudsen vælges som revisor.

Suppleant: Lene Winther

**7. Behandling af indkomne forslag.**

Der er ikke modtaget nogen.

**8. Eventuelt**

Jannie Nymann sagde mange tak til både Tommy og Søren for en rigtig god indsats i bestyrelsen på hver deres måde. Tommy har været med de sidste 2 år og Søren i hele 8 år som formand. Der blev kvitteret for Sørens store indsats ift til både en bæredygtig løsning med Fjellerad hallen, genrejsningen af fodboldsenior og klubbens økonomi.

Jeppe takkede klubben for al den støtte han og familien har oplevet i forbindelse med Lukas Babatundes død.

Herefter var der frikadeller med rugbrød og rødkål samt en øl eller vand til alle fremmødte.

Referent: Jeppe Bülow Sørensen